Illa Rei Xurxo

A **illa Rei Xurxo**, chamada polos arxentinos **illa 25 de Maio** e polos rusos **illa Waterloo** (en ruso: *остров Ватерлоо*), é a maior das Illas Shetland do Sur na Antártida.

## Historia 
Descuberta polo explorador británico William Smith en 1819. A illa foi reclamada primeiro por Gran Bretaña o 16 de outubro de 1819 e anexada oficialmente polo Reino Unido como parte das Illas Malvinas en 1908, e agora como parte separada do Territorio Antártico Británico. A Illa foi reclamada por Chile en 1940, como parte do Territorio Antártico Chileno. Tamén foi reclamada pola Arxentina en 1943, como parte da Antártida Arxentina, chamada polos arxentinos *Isla Veinticinco de Mayo* (25 de maio) en honor do seu día nacional. Os Estados Unidos e Rusia non recoñecen estas reclamacións e reserváronse formalmente o seu dereito a reclamar territorios antárticos. Todas estas reclamacións atópanse suspendidas en viertud do Tratado Antártico.

Hoxe é a illa que concentra maior cantidade de bases da Antártida. A maior é a Base Frei (Chile), que inclúe un importante aeródromo e o poboado civil de Villa Las Estrellas. Outras bases son Escudero (Chile), Bellingshausen (Rusia), Gran Muralla (China), King Sejong (Corea do Sur), Jubany (Arxentina), Arctowsky (Polonia), Machu Picchu (Perú), Artigas (Uruguai), e Comandante Ferraz (Brasil).

Preto da base rusa Bellingshausen atópase a Igrexa da Santa Trindade, a igrexa ortodoxa rusa que máis cerca está do Polo Sur, e unha das poucas estruturas permanentes da Antártida.

## Xeografía 
Ten aproximadamente 95&nbsp;km de longo e 25&nbsp;km  de largo cunha superficie de 1.150&nbsp;km². Máis de 90% da superficie da illa está permanentemente xeada. O angosto Estreito Fildes a separa da illa Nelson, ao suroeste.

Conta con 3 grandes baías: Baía Fildes (Baía Maxwell), Baía Almirantado e Baía Rei Xurxo.

No extremo oeste da illa atópase a Península Fildes, onde se emprazan as bases Gran muralla, Escudero, Frei, Bellingshausen e Artigas.

Na fauna cóntanse: o pingüín papúa (Pygoscelis papua), o pingüín barbijo (Pygoscelis antarctica), a foca de weddell (Leptonychotes weddelli), a foca leopardo (Hydrurga leptonyx), o elefante mariño do sur (Mirounga leonina).

dereita|230px|Localización da Illa Rei Xurxo nas Illas Shetland do Sur

### Actividade humana 
miniatura|Illa Rei Xurxo
A vida humana da illa do Rei Xurxo limítase ás estacións de investigación pertencentes da Arxentina, o Brasil, Chile, a China, Ecuador, Corea do Sur, o Perú, Polonia, Rusia, o Uruguai e os Estados Unidos. A maioría destas estacións teñen persoal permanente, realizando investigacións en áreas tan diversas como bioloxía, ecoloxía, xeoloxía e paleontoloxía. A base Presidente Eduardo Frei Montalva, a Estación Chilena na Península de Fildes, é operada como unha vila permanente cunha pista de aterraxe cun gran hangar e torre de control xunto con outros edificios, cafeterías para o persoal das súas varias axencias, un banco, unha oficina de correos e cómodas casas familiares de estilo rancho con nenos. Chile (como a Arxentina e Gran Bretaña) considera toda a Península Antártica e as Illas Shetland do Sur como parte do territorio do seu país; con todo, os termos do Tratado Antártico permiten a Chile colonizar a península de Fildes sen perseguir abertamente as súas demandas territoriais. A base chinesa Gran Muralla conta cunha sala de usos múltiples de interior que serve como unha cancha de baloncesto de tamaño regulamentario.

En 2004, unha igrexa ortodoxa rusa, abriuse na illa preto da estación rusa de Bellingshausen. A igrexa, unha das máis meridionais do mundo e unha das poucas estruturas permanentes na Antártida, está permanentemente asistida por un sacerdote.

[miniatura|370px|right|A base chilena [Base Presidente Eduardo Frei Montalva|Frei e a rusa Bellingshausen (na dereita)]]

Unha pequena cantidade de actividade turística especializada tamén ocorre durante o verán, incluíndo un maratón anual, coñecido como o maratón antártico.

O faro de Arctowski na estación antártica polaca de Henryk é o faro máis meridional do mundo.

## Notas
## Véxase tamén
### Ligazóns externas
*The SCAR King George Island GIS Project provides an interactive map of the island.
*Biodiversity at Ardley Island Small place near King George Island, special protected area.
*Report From Antarctica: Countries Maneuver for Potential Future Land Grab